钦定古今图书集成/明伦汇编/闺媛典/第112卷 > 皇清十八 > 刘坤宋
## 钦定古今图书集成/明伦汇编/闺媛典/第112卷 > 皇清十八 > 刘坤宋

按《福建通志》：“刘坤，宋福清刘有祯女，许字林士悦。悦死，女恸绝，破所照镜，四拜父母，谢鞠育恩。竟奔林，拜悦尸于床，抚膺哀痛，徐收泪，问悦母归何室。悦母知其将死，苦谕曰：‘悦父在江阴，诘旦可返，盍缓须臾乎’？女遵命。有顷，悦父归，女谒拜毕，端立堂上，俟悦昨死时。悦父母欲生奠，女辞，受一爵，即入室，系绳于梁，遽” 索饭，众不解意，女强咽三口，遂经死，与士悦同殓。